text: Rigveda Sandhya Vandanam - ऋग्वेद सन्ध्यावन्दनम् - Stotra Nidhi\nList of Stotras - स्तोत्राणि\nDiscussions - चर्चा वेदिका\nSandhya Vandanam - सन्ध्यावन्दनम्\nRigveda Sandhya Vandanam - ऋग्वेद सन्ध्यावन्दनम्\nPublished on StotraNidhi.com · Updated on January 19, 2021\nश्री गुरुभ्यो नमः । हरिः ओम् ।\nअपवित्रः पवित्रो वा सर्वावस्थां गतोऽपि वा ।\nयः स्मरेत्पुण्डरीकाक्षं स बाह्याभ्यन्तरः शुचिः ॥\nपुण्डरीकाक्ष पुण्डरीकाक्ष पुण्डरीकाक्षाय नमः ।\nओं केशवाय स्वाहा । ओं नारायणाय स्वाहा ।\nओं माधवाय स्वाहा ।\nओं गोविन्दाय नमः । ओं विष्णवे नमः ।\nओं मधुसूदनाय नमः । ओं त्रिविक्रमाय नमः ।\nओं वामनाय नमः । ओं श्रीधराय नमः ।\nओं हृषीकेशाय नमः । ओं पद्मनाभाय नमः ।\nओं दामोदराय नमः । ओं सङ्कर्षणाय नमः ।\nओं वासुदेवाय नमः । ओं प्रद्युम्नाय नमः ।\nओं अनिरुद्धाय नमः । ओं पुरुषोत्तमाय नमः ।\nओं अथोक्षजाय नमः । ओं नारसिंहाय नमः ।\nओं अच्युताय नमः । ओं जनार्दनाय नमः ।\nओं उपेन्द्राय नमः । ओं हरये नमः ।\nओं श्री कृष्णाय नमः ।\nउत्तिष्ठन्तु भूतपिशाचाः य एते भूमिभारकाः ।\nएतेषामविरोधेन ब्रह्मकर्म समारभे ॥\nआसन संस्कारम् -\nओं पृथ्वीति मन्त्रस्य । मेरुपृष्ठ ऋषिः । कूर्मो देवता । सुतलं छन्दः । आसने विनियोगः । अनन्तासनाय नमः ।\nओं पृथ्वि त्वया धृता लोका देवि त्वं विष्णुना धृता ।\nत्वं च धारय मां देवि पवित्रं कुरु चासनम् ॥\nप्रणवस्य परब्रह्म ऋषिः । परमात्मा देवता । दैवी गायत्री छन्दः । प्राणायामे विनियोगः ॥\nओं भूः । ओं भुवः । ओं स्वः । ओं महः । ओं जनः । ओं तपः ।\nओं स॒त्यम् । ओं तत्स॑वि॒तुर्वरे᳚ण्यं॒ भर्गो॑ दे॒वस्य॑ धीमहि धीयो॒ यो न॑ः प्रचो॒दया᳚त् । ओं आपो॒ ज्योती॒ रसो॒ऽमृतं॒ ब्रह्म॒ भुर्भुव॒स्स्व॒रोम् ॥\nसङ्कल्पं (देशकाल सङ्कीर्तनं) -\nश्री शुभे शोभने मुहूर्ते विष्णोराज्ञया अत्र पृथिव्यां जम्बूद्वीपे भरतवर्षे भरतखण्डे मेरोः दक्षिण दिग्भागे श्रीशैलस्य ____ प्रदेशे, ____ नद्योः मध्यदेशे लक्ष्मीनिवास गृहे, समस्त देवता ब्राह्मण हरिहरसन्निधौ, आद्य ब्रह्मणः द्वितीये परार्थे श्री श्वेतवराहकल्पे वैवस्वत मन्वन्तरे कलियुगे प्रथमपादे अस्मिन् वर्तमान व्यावहारिक चान्द्रमानेन श्री ___ संवत्सरे ___ अयने ___ ऋतौ ___ मासे ___ पक्षे ___ तिथौ ___ वासरे शुभनक्षत्रे शुभयोगे शुभकरण एवं गुण विशेषण विशिष्टायां शुभतिथौ श्रीलक्ष्मीनारायण [श्रीपरमेश्वर] प्रीत्यर्थं प्रातः/माध्याह्निक/सायं सन्ध्यामुपाशिष्ये ।\nआपोहिष्ठेति तृचस्य अम्बरीषः सिन्धुद्वीप ऋषिः । आपो देवता । गायत्री छन्दः । मार्जने विनियोगः ॥\nओं आपो॒ हिष्ठा म॑यो॒भुव॑ः ।\nता न॑ ऊ॒र्जे द॑धातन ।\nम॒हेरणा॑य॒ चक्ष॑से ।\nयो व॑ः शि॒वत॑मो॒ रस॑ः ।\nतस्य॑ भाजयते॒ ह न॑ः ।\nउ॒श॒तीरि॑व मा॒त॑रः ।\nतस्मा॒ अर॑ङ्गमामवः ।\nयस्य॒ क्षया॑य॒ जिन्व॑थ ।\nआपो॑ ज॒नय॑था च नः ।\nसूर्यश्चेत्यस्य मन्त्रस्य । नारायण ऋषिः । सूर्यमामन्यु मन्युपतयो रात्रिर्देवता । प्रकृतिश्छन्दः । मन्त्राचमने विनियोगः ॥\nओं सूर्यश्च मा मन्युश्च मन्युपतयश्च मन्यु॑ कृते॒भ्यः । पापेभ्यो॑ रक्ष॒न्ताम् । यद्रात्रिया पाप॑मका॒र्षम् । मनसा वाचा॑ हस्ता॒भ्याम् । पद्भ्यामुदरे॑ण शि॒श्ना । रात्रि॒स्तद॑वलु॒म्पतु । यत्किञ्च॑ दुरि॒तं मयि॑ । इदमहं माममृ॑त यो॒नौ । सूर्ये ज्योतिषि जुहो॑मि स्वा॒हा ।\nआपः पुनन्त्वित्यस्य मन्त्रस्य । पूत ऋषिः । आपो देवता । अष्ठी छन्दः । अपां प्राशने विनियोगः ।\nओं आप॑ः पुनन्तु पृथि॒वीं पृ॑थि॒वी पू॒ता पु॑नातु॒ माम् ।\nपु॒नन्तु॒ ब्रह्म॑ण॒स्पति॒र्ब्रह्म॑पू॒ता पु॑नातु॒ माम् ॥\nयदुच्छि॑ष्ट॒मभो᳚ज्यं॒ यद्वा॑ दु॒श्चरि॑तं॒ मम॑ ।\nसर्वं॑ पुनन्तु॒ मामापो॑ऽस॒तां च॑ प्रति॒ग्रहं॒ स्वाहा᳚ ॥\nअग्निश्चेत्यस्य मन्त्रस्य । नारायण ऋषिः । अग्निमामन्यु मन्युपतयो अहर्देवता । प्रकृतिश्छन्दः । मन्त्राचमने विनियोगः ॥\nओं अग्निश्च मा मन्युश्च मन्युपतयश्च मन्यु॑ कृते॒भ्यः । पापेभ्यो॑ रक्ष॒न्ताम् । यदह्ना पाप॑मका॒र्षम् । मनसा वाचा॑ हस्ता॒भ्याम् । पद्भ्यामुदरे॑ण शि॒श्ना । अह॒स्तद॑वलु॒म्पतु । यत्किञ्च॑ दुरि॒तं मयि॑ । इ॒दम॒हं माममृ॑त यो॒नौ । सत्ये ज्योतिषि जुहो॑मि स्वा॒हा ।\nआपोहिष्ठेति नवर्चस्य सूक्तस्य । अम्बरीष सिन्धुद्वीप ऋषिः । आपो देवता । गायत्री छन्दः । पञ्चमी वर्धमाना । सप्तमी प्रतिष्ठा । अन्त्ये द्वे अनुष्टुभौ । पुनर्मार्जने विनियोगः ॥\nओं शं नो॑ दे॒वीर॒भिष्ट॑य॒ आपो॑ भवन्तु पी॒तये॑ ।\nशं योर॒भि स्र॑वन्तु नः ॥\nईशा॑ना॒ वार्या॑णां॒ क्षय॑न्तीश्चर्षणी॒नाम् ।\nअ॒पो या॑चामि भेष॒जम् ॥\nअ॒प्सु मे॒ सोमो॑ अब्रवीद॒न्तर्विश्वा॑नि भेष॒जा ।\nअ॒ग्निं च॑ वि॒श्वश॑म्भुवम् ॥\nआप॑ः पृणी॒त भे॑ष॒जं वरू॑थं त॒न्वे॒ ३॒ मम॑ ।\nज्योक्च॒ सूर्यं॑ दृ॒शे ॥\nइ॒दमा॑प॒ः प्रव॑हत॒ यत्किं च॑ दुरि॒तं मयि॑ ।\nयद्वा॒हम॑भिदु॒द्रोह॒ यद्वा॑ शे॒प उ॒तानृ॑तम् ॥\nआपो॑ अ॒द्यान्व॑चारिषं॒ रसे॑न॒ सम॑गस्महि ।\nपय॑स्वानग्न॒ आ ग॑हि॒ तं मा॒ सं सृ॑ज॒ वर्च॑सा ॥\nस॒सृषी॒स्तद॑पसो॒ दिवा॒नक्त॑ञ्च स॒सृषी᳚: ।\nवरे॑ण्य क्र॒तूरह॑मा दे॒वी॒ रव॑से हुवे ॥\nपापपुरुष विसर्जनम् -\nऋतं चेत्यस्य मन्त्रस्य । अघमर्षण ऋषिः । भाववृत्तो देवता । अनुष्टुप् छन्दः । मम पापपुरुष जल विसर्जने विनियोगः ॥\nओं ऋ॒तं च॑ स॒त्यं चा॒भी॑द्धा॒त्तप॒सोऽध्य॑जायत ।\nततो॒ रात्र्य॑जायत॒ तत॑ः समु॒द्रो अ॑र्ण॒वः ।\nस॒मु॒द्राद॑र्ण॒वादधि॑ संवथ्स॒रो अ॑जायत ॥\nअ॒हो॒रा॒त्राणि॑ वि॒दध॒द्विश्व॑स्य मिष॒तो व॒शी ।\nसू॒र्या॒च॒न्द्र॒मसौ॑ धा॒ता य॑थापू॒र्वम॑कल्पयत् ।\nदिवं॑ च पृथि॒वीं चा॒न्तरि॑क्ष॒मथो॒ स्व॑ः ॥\nपूर्वोक्त एवं गुण विशेषण विशिष्टायां शुभतिथौ श्रीलक्ष्मीनारायण प्रीत्यर्थं प्रातः/माध्याह्निक/सायं सन्ध्यार्घ्य प्रदानं करिष्ये ॥\nतत्सवितुरित्यस्य मन्त्रस्य । विश्वामित्र ऋषिः । सविता देवता । गायत्री छन्दः । प्रातः सन्ध्यार्घ्यप्रदाने विनियोगः ॥\nओं भूर्भुव॒ः स्व॑ः । तत्स॑वि॒तुर्वरे॑ण्यं॒ भर्गो॑ दे॒वस्य॑ धीमहि ।\nधियो॒ यो न॑ः प्रचो॒दया॑त् ॥ (ऋ।३।६२।१०)\n[* प्रातः सन्ध्याङ्ग मुख्यकालातिक्रमण दोषपरिहारार्थं प्रायश्चित्तर्घ्य प्रदानं करिष्ये ।\nयदद्यकच्चेत्यस्य मन्त्रस्य । कुत्स ऋषिः । सविता देवता । गायत्री छन्दः । प्रातः सन्ध्याङ्ग प्रायश्चित्तार्घ्यप्रदाने विनियोगः ।\nयद॒द्य कच्च॑ वृत्रहन्नु॒दगा॑ अ॒भिसू॑र्य । सर्वं॒ तदि॑न्द्र ते॒ वशे॑ ।\nहंसश्शुचिषदित्यस्य मन्त्रस्य । गौतमपुत्रो वामदेव ऋषिः । सूर्यो देवता । जगती छन्दः । माध्याह्निक सन्ध्यार्घ्य प्रदाने विनियोगः ॥\nओं हं॒सश्शु॑चि॒षद्वसु॑रन्तरिक्ष॒ सद्धो॑ तावेदि॒षदति॑थिर्दुरोण॒ सत् । नृ॒षद्व॑र॒ सदृ॑त॒ सद्व्यो॑म॒ सद॒ब्जा गो॒जा ऋ॑त॒जा अ॑द्रि॒जा ऋ॒तं बृ॒हत् । इति प्रथमार्घ्यम् ॥\nआकृष्णेनेत्यस्य मन्त्रस्य । हिरण्य स्तूप ऋषिः । सविता देवता । त्रिष्टुप्छन्दः । माध्याह्निक सन्ध्यार्घ्य प्रदाने विनियोगः ॥\nओं आकृ॒ष्णेन॒ रज॑सा॒ वर्त॑मानो निवे॒शय॑न्न॒मृतं॒ मर्त्य॑ञ्च ।\nहि॒र॒ण्य ये॑न सवि॒ता रथे॒नाऽऽदे॒वो या॑ति॒भुव॑नानि॒ पश्यन्॑ । इति द्वितीयार्घ्यम् ॥\nतत्सवितुरित्यस्य मन्त्रस्य । विश्वामित्र ऋषिः । सविता देवता । गायत्री छन्दः । माध्याह्निक सन्ध्यार्घ्यप्रदाने विनियोगः ॥\nधियो॒ यो न॑ः प्रचो॒दया॑त् । इति तृतीयार्घ्यम् ॥\n[* माध्याह्निक सन्ध्याङ्ग मुख्यकालातिक्रमण दोषपरिहारार्थं प्रायश्चित्तर्घ्य प्रदानं करिष्ये ।\nप्रातर्देवीत्यस्य मन्त्रस्य । अभितप ऋषिः । सूर्यो देवता । त्रिष्टुप् छन्दः । माध्याह्निक सन्ध्याङ्ग प्रायश्चित्तार्घ्य प्रदाने विनियोगः ।\nओं प्रा॒तर्दे॒वीमदि॑तिं जोहवीमि म॒ध्यंदि॑न॒ उदि॑ता॒ सूर्य॑स्य । रा॒ये मि॑त्रा वरुणा स॒र्वता॒ते॑ले तो॒काय॒ तन॑याय॒ शं योः ।\nतत्सवितुरित्यस्य मन्त्रस्य । विश्वामित्र ऋषिः । सविता देवता । गायत्री छन्दः । सायं सन्ध्यार्घ्यप्रदाने विनियोगः ॥\nधियो॒ यो न॑ः प्रचो॒दया॑त् ॥\n[* सायं सन्ध्याङ्ग मुख्यकालातिक्रमण दोषपरिहारार्थं प्रायश्चित्तर्घ्य प्रदानं करिष्ये ।\nउद्घेदभीत्यस्य मन्त्रस्य । कुत्स ऋषिः । सविता देवता । गायत्री छन्दः । सायं सन्ध्याङ्ग प्रायश्चित्तार्घ्य प्रदाने विनियोगः ।\nओं उद्घेद॒भिश्रु॒ता म॑घं वृष॒भं नर्या᳚पसम् । अस्ता᳚र मेषि सूर्य ।\nब्रह्मैव सत्यं ब्रह्मैवाहम् । योसावादित्यो हिरण्मयः पुरुषः स एवाहमस्मि ।\nअ॒सावा॑दि॒त्यो ब्र॒ह्म ॥\n[* तर्पणम् -\nपूर्वोक्त एवं गुण विशेषण विशिष्टायां शुभतिथौ श्रीलक्ष्मीनारायण प्रीत्यर्थं प्रातः/माध्याह्निक/सायं सन्ध्याङ्ग तर्पणं करिष्ये ।\nसन्ध्यां तर्पयामि । गायत्रीं तर्पयामि ।\nब्राह्मीं तर्पयामि । निमृजीं तर्पयामि ।\nसन्ध्यां तर्पयामि । सावित्रीं तर्पयामि ।\nरौद्रीं तर्पयामि । निमृजीं तर्पयामि ।\nसन्ध्यां तर्पयामि । सरस्वतीं तर्पयामि ।\nवैष्णवीं तर्पयामि । निमृजीं तर्पयामि ।\nगायत्री आवाहनम् -\nओमित्येकाक्ष॑रं ब्र॒ह्म । अग्निर्देवता । ब्रह्म॑ इत्या॒र्षम् । गायत्री छन्दः । परमात्मं॑ सरू॒पम् । सायुज्यं वि॑नियो॒गम् ।\nआया॑तु॒ वर॑दा दे॒वी॒ अ॒क्षरं॑ ब्रह्म॒ सम्मि॑तम् ।\nगा॒य॒त्रीं᳚ छन्द॑सां मा॒तेदं ब्र॑ह्म जु॒षस्व॑ मे ।\nयदह्ना᳚त्कुरु॑ते पा॒पं॒ तदह्ना᳚त्प्रति॒ मुच्य॑ते ।\nयद्रात्रिया᳚त्कुरु॑ते पा॒पं॒ तद्रात्रिया᳚त्प्रति॒ मुच्य॑ते ।\nसर्व॑व॒र्णे म॑हादे॒वि॒ स॒न्ध्या वि॑द्ये स॒रस्व॑ति ।\nओजो॑ऽसि॒ सहो॑ऽसि॒ बलम॑सि॒ भ्राजो॑ऽसि दे॒वानां॒ धाम॒नामा॑सि विश्व॑मसि वि॒श्वायु॒ः सर्व॑मसि स॒र्वायुरभिभूरोम् ।\n[* बलमावा॑हया॒मि॒ । *]\nगायत्र्या गायत्री छन्दो विश्वामित्र ऋषिः सविता देवता अग्निर्मुखं ब्रह्मा शिरो विष्णुर् हृदयं रुद्रः शिखा पृथिवी योनिः प्राणापानव्यानोदान समाना स प्राणा श्वेतवर्णा साङ्ख्यायन सगोत्रा गायत्री चतुर्विंशत्यक्षरा त्रिपदा॑ षट्कु॒क्षि॒ः पञ्चशीर्षोपनयने वि॑नियो॒गः ॥\nपूर्वोक्त एवं गुण विशेषण विशिष्टायां शुभतिथौ श्रीलक्ष्मीनारायण प्रीत्यर्थं प्रातः/माध्याह्निक/सायं सन्ध्याङ्ग यथाशक्ति गायत्री महामन्त्रजपं करिष्ये ॥\nओं तत्स॑वितु॒ः ब्रह्मात्मने अङ्गुष्ठाभ्यां नमः ।\nवरे᳚ण्य॒म् विष्ण्वात्मने तर्जनीभ्यां नमः ।\nभर्गो॑ देव॒स्य॑ रुद्रात्मने मध्यमाभ्यां नमः ।\nधी॒महि सत्यात्मने अनामिकाभ्यां नमः ।\nधियो॒ यो न॑ः ज्ञानात्मने कनिष्ठिकाभ्यां नमः ।\nप्रचो॒दया᳚त् सर्वात्मने करतल करपृष्ठाभ्यां नमः ।\nओं तत्सवितु॒ः ब्रह्मात्मने हृदयाय नमः ।\nवरे᳚ण्य॒म् विष्ण्वात्मने शिरसे स्वाहा ।\nभर्गो॑ देव॒स्य॑ रुद्रात्मने शिखायै वषट् ।\nधी॒महि सत्यात्मने कवचाय हुम् ।\nधियो॒ यो न॑ः ज्ञानात्मने नेत्रत्रयाय वौषट् ।\nप्रचो॒दया᳚त् सर्वात्मने अस्त्राय फट् ।\nभूर्भुव॒स्स्वरों इति दिग्बन्धः ॥\nमुक्ता विद्रुम हेमनील धवलच्छायैर्मुखैस्त्रीक्षणैः\nयुक्तामिन्दु निबद्ध रत्नमकुटां तत्त्वार्थ वर्णात्मिकाम् ।\nगायत्रीं वरदाभयाङ्कुश कशाश्शुभ्रङ्कपालं गदां\nशङ्खं चक्रमथारविन्दयुगलं हस्तैर्वहन्तीं भजे ॥\nनारायणस्सरसिजासन सन्निविष्टः ।\nकेयूरवान् मकरकुण्डलवान् किरीटी\nहारी हिरण्मय वपुर्धृतशङ्खचक्रः ॥\n[* मुद्राप्रदर्शनम् -\nसुमुखं सम्पुटं चैव विततं विस्तृतं तथा ।\nद्विमुखं त्रिमुखं चैव चतुः पञ्चमुखं तथा ।\nषण्मुखोऽधोमुखं चैव व्यापिकाञ्जलिकं तथा ।\nशकटं यमपाशं च ग्रथितं सम्मुखोन्मुखम् ।\nप्रलम्बं मुष्टिकं चैव मत्स्यः कूर्मो वराहकम् ।\nसिंहाक्रान्तं महाक्रान्तं मुद्गरं पल्लवं तथा ।\nचतुर्विंशति मुद्रा वै गायत्र्यां सुप्रतिष्ठिताः ।\nइति मुद्रा न जानाति गायत्री निष्फलाभवेत् ।\nगायत्री मन्त्रम् -\nओं भूर्भुव॒ः स्व॑ः । तत्स॑वितु॒र्वरे᳚ण्य॒म् । भ॒र्गो॑ दे॒वस्य॑ धी॒महि ।\nधियो॒ यो न॑ः प्रचो॒दया᳚त् ॥\nभूर्भुव॒स्स्वरों इति दिग्विमोकः ॥\n[* उत्तरमुद्रा प्रदर्शनम् -\nसुरभिः ज्ञान चक्रं च योनिः कूर्मोऽथ पङ्कजम् ।\nलिङ्गं निर्याण मुद्रा चेत्यष्टमुद्राः प्रकीर्तिताः ।\nजातवेदसेत्यस्य मन्त्रस्य कश्यप ऋषिः । दुर्गाजातवेदाग्निर्देवता । त्रिष्टुप् छन्दः । सूर्योपस्थाने विनियोगः ।\nओं जा॒तवे᳚दसे सुनवाम॒ सोम॑मरातीय॒तो निद॑हाति॒ वेद॑ः ।\nस न॑ः पर्ष॒दति॑ दु॒र्गाणि॒ विश्वा᳚ ना॒वेव॒ सिन्धुं᳚ दुरि॒ताऽत्य॒ग्निः ॥\nत्र्यम्बकमिति मन्त्रस्य । मैत्रा वरुणिर्वसिष्ठ ऋषिः । रुद्रो देवता । अनुष्टुप् छन्दः । उपस्थाने विनियोगः ।\nओं त्र्य॑म्बकं यजामहे सु॒गन्धिं॑ पुष्टि॒वर्ध॑नम् ।\nउ॒र्वा॒रु॒कमि॑व॒ बन्ध॑नान्मृ॒त्योर्मृ॑क्षीय॒ माऽमृता॑त् ।\n[* तच्छम्योरित्यस्य मन्त्रस्य । शम्युर ऋषिः । विश्वेदेवाः देवता । शक्वरी छन्दः । शान्त्यर्थे उपस्थाने विनियोगः ।\nओं तच्छं॒ योरावृ॑णीमहे । गा॒तुं य॒ज्ञाय॑ ।\nगा॒तुं य॒ज्ञ॑पतये । दैवी᳚: स्व॒स्तिर॑स्तु नः ।\nस्व॒स्तिर्मानु॑षेभ्यः । ऊ॒र्ध्वं जि॑गातु भेष॒जम् ।\nशं नो᳚ अस्तु द्वि॒पदे॒ । शं चतु॑ष्पदे ।\nनमो ब्रह्मणे इत्यस्य मन्त्रस्य प्रजापति ऋषिः विश्वेदेवाः देवता । जगतीः छन्दः प्रदक्षिणे विनियोगः ।\nओं नमो᳚ ब्र॒ह्मणे॒ नमो᳚ऽस्त्व॒ग्नये॒ नम॑ः पृथि॒व्यै नम॒ ओष॑धीभ्यः ।\nनमो᳚ वा॒चे नमो᳚ वा॒चस्प॑तये॒ नमो॒ विष्ण॑वे मह॒ते क॑रोमि ॥\nदिग्देवता नमस्कारः -\nओं नम॒ः प्राच्यै॑ दि॒शे याश्च॑ दे॒वता॑\nए॒तस्यां॒ प्रति॑वसन्त्ये॒ ताभ्य॑श्च॒ नमः ।\nओं नमो॒ दक्षि॑णायै दि॒शे याश्च॑ दे॒वता॑\nओं नम॒ः प्रती᳚च्यै दि॒शे याश्च॑ दे॒वता॑\nओं नम॒ उदी᳚च्यै दि॒शे याश्च॑ दे॒वता॑\nओं नम॑ ऊ॒र्ध्वा॑यै दि॒शे याश्च॑ दे॒वता॑\nओं नमोऽध॑रायै दि॒शे याश्च॑ दे॒वता॑\nओं नमो॑ऽवान्त॒रायै॑ दि॒शे याश्च॑ दे॒वता॑\nए॒तस्यां॒ प्रति॑वसन्त्ये॒ ताभ्य॑श्च॒ नमः ॥\nऋषि देवतादि नमस्कारः -\nनमो गङ्गायमुनयोर्मध्ये ये॑ व॒सन्ति॒ ते मे प्रसन्नात्मानश्चिरं जीवितं व॑र्धय॒न्ति॒\nनमो गङ्गायमुनयोर्मुनि॑भ्यश्च॒ नमो॒ नमो गङ्गायमुनयोर्मुनि॑भ्यश्च नमः ।\nओं सन्ध्या॑यै नमः । सावि॑त्र्यै नमः । गाय॑त्र्यै नमः । सर॑स्वत्यै नमः । सर्वा᳚भ्यो दे॒वता᳚भ्यो॒ नमः । दे॒वेभ्यो॒ नमः । ऋषि॑भ्यो॒ नमः । मुनि॑भ्यो॒ नमः । गुरु॑भ्यो॒ नमः । मातृ॑भ्यो॒ नमः । पितृ॑भ्यो॒ नमः । कामोऽकारिषी᳚न्नमो॒ नमः । मन्युरकारिषी᳚न्नमो॒ नमः ।\nयां॒ सदा॑ सर्व॑भूता॒नि॒ च॒रा॑णि स्था॒वरा॑णि च ।\nसायं॑ प्रा॒तर्न॑मस्य॒न्ति सा॒मा॒ सन्ध्या॑ऽभिर॑क्षतु ॥\nदेवता स्मरणम् -\nब्रह्मण्यो देवकीपुत्रो ब्रह्मण्यो मधुसूदनः ।\nब्रह्मण्यः पुण्डरीकाक्षो ब्रह्मण्यो विष्णुरच्युतः ॥\nनमो ब्रह्मण्यदेवाय गोब्राह्मणहिताय च ।\nजगद्धिताय कृष्णाय गोविन्दाय नमो नमः ॥\nक्षीरेण स्नापिते देवी चन्दनेन विलेपिते ।\nबिल्वपत्रार्चिते देवी दुर्गेऽहं शरणं गतः ॥\nगायत्री प्रस्थान प्रार्थना -\nउ॒त्तमे॑ शिख॑रे जा॒ते॒ भू॒म्यां प॑र्वत॒ मूर्ध॑नि ।\nब्रा॒ह्मणे॑भ्योऽभ्य॑नुज्ञा॒ता॒ ग॒च्छदे॑वि य॒था सु॑खम् ॥\nस्तुतो मया वरदा वे॑दमा॒ता॒ प्रचोदयन्ती पवने᳚ द्विजा॒ता ।\nआयुः पृथिव्यां द्रविणं ब्र॑ह्मव॒र्चसं\nमह्यं दत्वा प्रयातुं ब्र॑ह्मलो॒कम् ॥\nनारायण नमस्कृति -\nनमोऽस्त्वनन्ताय सहस्र मूर्तये\nसहस्र पादाक्षि शिरोरु बाहवे ।\nसहस्रनाम्ने पुरुषाय शाश्वते\nसहस्र कोटी युगधारिणे नमः ॥\nइ॒दं द्या॑वा पृथि॒वी स॒त्यम॑स्तु ।\nपित॒र्मात॒र्यदि॒होप॑ब्रुवे वा॑म् ।\nभू॒तं दे॒वाना॑मव॒मे अवो॑भिः ।\nविद्यामे॒षं वृ॒जि॑नं जी॒रदा॑नुम् ।\nआकाशात्पतितं तोयं यथा गच्छति सागरम् ।\nसर्वदेव नमस्कारः केशवं प्रतिगच्छति ॥\nसर्ववेदेषु यत्पुण्यं सर्वतीर्थेषु यत्फलम् ।\nतत्फलं समवाप्नोति स्तुत्वा देवं जनार्दनम् ॥\nवासनाद्वासुदेवस्य वासितं ते जगत्त्रयम् ।\nसर्वभूत निवासोऽसि वासुदेव नमोऽस्तु ते ॥\nचतुस्सागर पर्यन्तं गोब्राह्मणेभ्यः शुभं भवतु ॥\n___ प्रवरान्वित ___ स गोत्रः आश्वलायनसूत्रः ऋक् शाखाध्यायी ____ शर्माऽहं भो अभिवादये ॥\nयस्य स्मृत्याच नामोक्त्या तपः सन्ध्या क्रियादिषु ।\nन्यूनं सम्पूर्णतां याति सद्योवन्दे तमच्युतम् ॥\nमन्त्रहीनं क्रियाहीनं भक्तिहीनं रमापते ।\nयत्कृतं तु मयादेव परिपूर्णं तदस्तु ते ॥\nअनेन प्रातः/माध्याह्निक/सायं सन्ध्यावन्दनेन भगवान् सर्वात्मकः श्री लक्ष्मीनारायणः प्रीयताम् । सुप्रीतो वरदो भवतु ।\nआब्रह्मलोकादाशेषादालोकालोक पर्वतात् ।\nये सन्ति ब्राहणा देवास्तेभ्यो नित्यं नमो नमः ॥\nकायेन वाचा मनसेन्द्रियैर्वा\nबुद्ध्यात्मना वा प्रकृतेः स्वभावात् ।\nकरोमि यद्यत्सकलं परस्मै\nनारायणायेति समर्पयामि ॥\nसर्वं श्रीमन्नारायणार्पणमस्तु ॥\nK V R P Sriharsha says:\nPlease add Krishna Yajurveda Sandhyavandam also in Devanagari. (If possible add the pictorial representation of mudras of Sandhyavandanam) - Thanks for your efforts towards Sanatana Dharmam\nNext story Sri Arunachaleshwara Ashtottara Shatanamavali - श्री अरुणाचलेश्वर अष्टोत्तरशतनामावली\nPrevious story Sri Lalitha Shodasopachara puja vidhanam - श्री ललिता षोडशोपचार पूजा\nChoose a language తెలుగు ಕನ್ನಡ देवनागरी English (IAST) தமிழ்\n1008 - सहस्रनामावली (10)\n108 - अष्टोत्तरशतनामावली (98)\nAyyappa - अय्यप्पा (14)\nBhagavad Gita - श्रीमद्भगवद्गीता (21)\nDasa Mahavidya - दशमहाविद्या (35)\nDattatreya - दत्तात्रेय (13)\nDevi - देवी (152)\nDurga - दुर्गा (31)\nDurga Saptasati - दुर्गा सप्तशती (21)\nGanesha - गणेश (81)\nGayatri - गायत्री (11)\nGuru - गुरु (40)\nHanuman - हनुमान् (26)\nKrishna - कृष्ण (83)\nLakshmi - लक्ष्मी (37)\nLalitha - ललिता (25)\nNaga Devata - नागदेवता (2)\nNarasimha - नृसिंह (16)\nNavagraha - नवग्रह (54)\nPuja Vidhi - पूजा विधि (19)\nRaama - राम (41)\nRamayanam - रामायणम् (324)\nSai Baba - साईबाबा (10)\nSandhya Vandanam - सन्ध्यावन्दनम् (1)\nSaraswati - सरस्वती (14)\nShiva - शिव (128)\nSubrahmanya - सुब्रह्मण्य (20)\nSundarakanda - सुन्दरकाण्ड (3)\nSurya - सूर्य (15)\nUpanishad - उपनिषत् (6)\nVeda Suktam - वेदसूक्तम् (53)\nVenkateshwara - वेङ्कटेश्वर (34)\nVishnu - विष्णु (130)\nVividha - विविध (48)\nNamaste !! Please take a moment to spread this valuable treasure of our Sanatana Dharma among your relatives and friends. We are preparing this website as a big library of Stotras, Veda Suktas and Puja Vidhis without any print mistakes. If you find stotranidhi.com valuable, please use this in your daily puja, group chanting and devotional events. Encourage others to chant shlokas and mantras properly. Please give monetary support to this website by purchasing our books. Shubham !!\nProf Mohanchandralal on Sri Saraswati Sahasranama Stotram - श्री सरस्वती सहस्रनाम स्तोत्रम्\nAnonymous on Amrita Sanjeevani Dhanvantari Stotram - अमृतसञ्जीवन धन्वन्तरि स्तोत्रम्\nakash on Sri Narasimha Stambha Avirbhava Stotram - श्री नृसिंह स्तम्भाविर्भाव स्तोत्रम्\nKishor on Manyu Suktam - मन्यु सूक्तम्\nAshok sharma on Sri Sita Kavacham - श्री सीता कवचम्\n108, 300 & 1000 नामावल्यः\nDevi Narayaniyam - देवी नारायणीयम्\nPuja Vidhi - पूजा विधि\nStotras - स्तोत्राणि\nUpanishads - उपनिषदः\nValmiki Ramayana Aranya Kanda - वाल्मीकि रामायणे अरण्यकाण्ड\nValmiki Ramayana Ayodhya Kanda - वाल्मीकि रामायणे अयोध्यकाण्ड\nValmiki Ramayana Bala Kanda - वाल्मीकि रामायणे बालकाण्ड\nValmiki Ramayana Kishkindha Kanda - वाल्मीकि रामायणे किष्किन्धकाण्ड\nValmiki Ramayana Sundara Kanda in Sanskrit - वाल्मीकि रामायणे सुन्दरकाण्ड\nValmiki Ramayanam in Sanskrit - वाल्मीकि रामायणम्\nValmiki Ramayanam Yuddha Kanda - वाल्मीकि रामायणे युद्धकाण्ड\nDurga Saptashati (Devi Mahatmya, Chandi Path) - दुर्गा सप्तशती\nMooka Panchasati - मूकपञ्चशति\nSandhya Vandanam in Sanskrit\nSrimad Bhagavad Gita - श्रीमद्भगवद्गीता\nVeda Suktas - वेद सूक्तानि\nContact - Hindi\nDasa Maha Vidya - दशमहाविद्या\nDevi Stotras - देवी स्तोत्राणि\nGuru Stotras - श्री गुरु स्तोत्राणि\nNaga Devata Stotras - नागदेवता स्तोत्राणि\nNavagraha Stotras - नवग्रह स्तोत्राणि\nSri Ayyappa Stotras - श्री अय्यप्पा स्तोत्राणि\nSri Dakshinamurthy Stotras - श्री दक्षिणामूर्ति स्तोत्राणि\nSri Dattatreya Stotras - श्री दत्तात्रेय स्तोत्राणि\nSri Durga Stotras - श्री दुर्गा स्तोत्राणि\nSri Ganesha Stotras - श्री गणेश स्तोत्राणि\nSri Gayatri Stotras - श्री गायत्री स्तोत्राणि\nSri Hanuman Stotras - श्री हनुमान् स्तोत्राणि\nSri Krishna Stotras - श्री कृष्ण स्तोत्राणि\nSri Lakshmi Stotras - श्री लक्ष्मी स्तोत्राणि\nSri Lalitha Stotras - श्री ललिता स्तोत्राणि\nSri Narasimha Stotras - श्री नृसिंह स्तोत्राणि\nSri Raama Stotras - श्री राम स्तोत्राणि\nSri Raghavendra Stotras - श्री राघवेन्द्र स्तोत्राणि\nSri Sai Baba Stotras - श्री शिर्डी साईबाबा स्तोत्राणि\nSri Saraswathi Stotras - श्री सरस्वती स्तोत्राणि\nSri Shiva Stotras - श्री शिव स्तोत्राणि\nSri Subrahmanya Stotras - श्री सुब्रह्मण्य स्तोत्राणि\nSri Surya Stotras - श्री सूर्य स्तोत्राणि\nSri Venkateshwara Stotras - श्री वेङ्कटेश्वर स्तोत्राणि\nSri Vishnu Stotras - श्री विष्णु स्तोत्राणि\nVividha Stotrani - विविध स्तोत्राणि\nStotraNidhi.com. Made in India.
  